o
Tervetuloa TV7-kanavan studiolle Helsinkiin.
Tämä on opetussarjamme viimeinen jakso.
Hengellisen auktoriteetin taso vastaa Jeesuksen kaltaisuuden tasoa
Ihmiset saattavat kokea ihmeitä, vaikka he eivät tunne Herraa.
Raamatussa sanotaan niin.
Ihmisillä voi olla hyvää hedelmää, ystävällisyyttä ja iloa, -
mutta hengellinen auktoriteetti saattaa olla vähäistä, -
elleivät he kulje Hengen lahjoissa. Tarvitsemme kokonaisuutta.
Arvovaltamme Herrassa on monitahoinen kuva siitä, -
miten paljon vaellamme rakkaudessa, Hengen johdatuksessa, -
Jumalan lapseudessa ja uskossa.
Eri näkökohdat ovat tärkeitä.
Tänään puhumme Kristuksen kaltaisuudesta -
ja kasvamisesta hengellisessä auktoriteetissa.
Ensin Maarit johtaa meitä ylistykseen.
Pyhä, Pyhä, Pyhä, Herra, Jumala Kaikkivaltias
Taivas ja maa ovat täynnä kirkkauttasi
Enkelit laskeutuvat alas
Sydämet, äänet yhdistyvät
Taivas ja maa ylistävät valtaasi
Pyhä on Herra, Jumala Kaikkivaltias
Arvollinen on Karitsa, joka teurastettiin
Jeesus, ajasta aikaan palvomme Sinua
Rauhanruhtinas, koko luomakunta laulaa Sinulle
Pyhä, Pyhä, Pyhä, Herra, Jumala Kaikkivaltias
Taivas ja maa ovat täynnä kirkkauttasi
Enkelit laskeutuvat alas
Sydämet, äänet yhdistyvät
Taivas ja maa ylistävät valtaasi
Pyhä on Herra, Jumala Kaikkivaltias
Arvollinen on Karitsa, joka teurastettiin
Jeesus, ajasta aikaan palvomme Sinua
Rauhanruhtinas, koko luomakunta laulaa Sinulle
Pyhä on Herra, Jumala Kaikkivaltias
Arvollinen on Karitsa, joka teurastettiin
Jeesus, ajasta aikaan palvomme Sinua
Rauhanruhtinas, koko luomakunta laulaa Sinulle
Kiitos, Maarit! Jumalan siunausta teille!
Sen verran osaan suomea. Jumalan siunausta!
Haluan lausua hepreankielisen rukouksen.
Jevarechecha Adonai vejismerecha. Jair Adonai panav eleicha vihuneka.
Jisa Adonai panav eleicha vejasem lecha shalom. Jeshua Hamashiah
Herra siunatkoon teitä ja varjelkoon teitä.
Herra kirkastakoon kasvonsa teille ja olkoon teille armollinen.
Herra kääntäköön kasvonsa teidän puoleenne ja antakoon teille rauhan
Mennään Jumalan Sanaan.
On ihana puhua Kristuksen kaltaisuudesta.
Minulla on vielä paljon opittavaa.
En välttämättä ole yhdelläkään alueella Kristuksen kaltainen.
Tiedän, että edistymistä on tapahtunut paljon.
Kun tulin uskoon, olin itsekäs, itsekeskeinen, epävarma ja ylpeä.
Hän auttoi minua vapauteen.
Saan olla kuuden lapsen isä. Vanhin poikani menee naimisiin.
Lapseni ovat ihania lahjoja Herralta.
Poikani Ariel pelaa amerikkalaista jalkapalloa.
Hän rukoilee ennen peliä, ettei hän satuttaisi ketään.
Hän kirjoittaa lauluja Herralle.
Kaksi vanhinta poikaani ovat ylistyksenjohtajia.
Myös pari tyttöäni on musikaalisia.
Tehtäväni kristusruumiissa on toimia hengellisenä isänä, -
rohkaista, lohduttaa, rakastaa, juurruttaa Jumalan Sanaan -
ja kannustaa ihmisiä parhaimpaansa.
On etuoikeus olla luonnollinen ja hengellinen isä.
Haluan kiittää Marttia ja TV7-kanavan väkeä siitä, -
että olen saanut tehdä ohjelma- sarjaa Kristuksen kaltaisuudesta -
ja kasvamisesta hengellisessä arvovallassa.
Luuk. 2:40:ssä ja Luuk. 2:51-52:ssa sanotaan: -
"Jeesus kasvoi, vahvistui ja täyttyi viisaudella," -
"ja Jumalan armo seurasi Häntä."
Jeesuksen piti kasvaa armossa, joten meidänkin pitää kasvaa.
Armossa kasvamista saatetaan pitää Jumalan mielisuosion saamisena
Jeesus kasvoi armossa. Hänelle se ei ollut ansaitsematonta armoa.
Armossa kasvaminen ei ole vain sen saamista, mitä emme ansaitse.
Se on Pyhän Hengen saamista.
Jumala antaa voimaa, jotta voimme muuttua Jeesuksen kaltaiseksi.
Se on voimaa rakastaa, uskoa, antautua johdatukseen -
ja vapautua synneistä.
Voimme toimia Jumalan kanssa Hengen lahjoissa.
Olen saanut kokea sitä.
Kerran rukoilin erään henkilön puolesta. Hän nousi kuolleista.
Luulin ylpistyväni, mutta kävi päin vastoin.
Nainen heräsi kuolleista 9.12.1977.
Makasin koko yön lattialla huutaen: "Jumala, olen arvoton."
Herra vastasi aamuviideltä.
Pyhä Henki sanoi sisälläni: "Totta. Olet arvoton."
"Koko ihmiskunta on arvoton."
Luen, mitä Raamatussa sanotaan kuolemattomuudesta.
Paavali kirjoittaa 1. Kor. 15:ssä, -
että ellemme saa kuolematonta ruumista, -
olemme säälittävimpiä kaikista.
Tosiasia on, että me saamme ylösnousemusruumiin.
Hengellinen auktoriteetti ja Kristuksen kaltaisuus, -
jonka me saamme, tulee täydelliseksi.
Saamme sen lahjaksi Jumalalta, kun Herra tulee takaisin.
Hän etsii niitä, jotka tulevat Hänen luokseen rakkaudesta -
ja jotka pyrkivät olemaan mahdollisimman hengellisiä -
ja Kristuksen kaltaisia. He saavat olla lähimpänä Häntä.
1. Kor. 15:35: "Joku ehkä kysyy: 'Millä tavoin kuolleet herätetään?'
"Eihän se, mitä kylvät, tule eläväksi, ellei se ensin kuole."
"Kun kylvät, et kylvä tulevaa kasvia vaan pelkän siemenen," -
"vehnänjyvän tai jonkin muun kasvin siemenen."
"Jumala antaa sille sellaisen varren kuin Hän on nähnyt hyväksi."
"Eihän kaikkien elollisten ruumis ole samanlainen."
"On myös taivaallisia ja maallisia ruumiita," -
"mutta taivaallisten loisto on toisenlainen kuin maanpäällisten."
Älä murehdi, vaikka et ole Miss Suomi tai Mr. Universumi.
Saat taivaallisen ruumiin. Pysy Jeesuksessa.
"Auringolla on oma loistonsa, kuulla ja tähdillä omansa," -
"ja toinen tähti loistaa toista kirkkaammin."
"Samoin tapahtuu kuolleiden ylösnousemuksessa."
"Se, mikä kylvetään katoavana, nousee katoamattomana."
"Mikä kylvetään vähäpätöisenä, nousee kirkkaana."
"Kylvetään ajallinen ruumis, nousee hengellinen ruumis."
"Jos kerran on olemassa ajallinen ruumis, on myös hengellinen."
Meillä on ajallinen ruumis. Saamme hengellisen ruumiin.
Jeesuksen ylösnousemus todistaa siitä.
"Viimeisestä Aadamista tuli eläväksi tekevä henki."
"Ensimmäisenä on ajallinen. Sitten tulee hengellinen."
J. 48: "Millainen tuo maallinen ihminen oli," -
"sellaisia ovat kaikki maalliset ihmiset," -
"ja millainen tuo taivaallinen ihminen on," -
"sellaisia tulevat olemaan taivaalliset ihmiset."
Meistä tulee Kristuksen kaltaisia.
"Ja niin kuin me nyt olemme maallisen ihmisen kaltaisia," -
"niin me tulemme kerran taivaallisen ihmisen kaltaisiksi."
"Liha ja veri eivät voi saada omakseen Jumalan valtakuntaa."
Jumalan valtakuntaan pääsee hengellisessä ruumiissa.
"Me emme kaikki kuole, mutta kaikki me muutumme," -
"yhtäkkiä, silmänräpäyksessä, viimeisen pasuunan soidessa."
Siitä puhutaan Ilmestyskirjassa.
"Pasuuna soi, kuolleet herätetään katoamattomina ja me muut muutumme"
"Katoavan on pukeuduttava katoamattomuuteen" -
"ja kuolevaisen kuolemattomuuteen."
"Silloin toteutuu Kirjoitusten sana:" -
"Kuolema on nielty ja voitto saatu."
"Kiitos Jumalalle, joka antaa voiton Herramme Jeesuksen kautta."
"Olkaa siis vahvoja ja järkähtämättömiä," -
"ja tehkää aina innokkaasti Herran työtä."
"Tietäkää, ettei Herra anna työnne mennä hukkaan."
Jeesus kutsuu meitä yksinkertai- suuteen ja lapsenkaltaisuuteen.
2. Kor. 12:9-10:ssä sanotaan, -
että Hänen voimansa tulee täydelliseksi heikkoudessa.
Kun tulin tuntemaan Herran, olin epävarma.
Olin menestynyt ja varakas mutta sisäisesti epävarma.
Jumala paransi epävarmuuteni. Hän haluaa tehdä saman sinulle.
Koska elämässäni oli ihmispelkoa ja epävarmuutta, -
pystyn samastumaan epävarmuuden kanssa kamppaileviin.
Kun olin 19, minulla oli tehokas amerikanrauta.
Painoin kaasun pohjaan ja suljin silmäni. En ollut uskossa.
Olin surullinen, masentunut ja itsetuhoinen.
Autoni törmäsi rekkaan ja romuttui. Minuun ei tullut naarmuakaan.
Enkelit varjelivat elämääni. Älä yritä sitä temppua.
Meillä on ollut suojelusenkeleitä jo ennen kuin tulimme uskoon.
He odottavat, että kasvamme Kristuksen kaltaisuuteen -
oman tahtomme ja omien valintojemme kautta.
He voivat sitten johdattaa meitä ja järjestää jumalallisia kohtaamisia.
Olen saanut julistaa evankeliumia 55 maassa.
On ihanaa, kun Jumala avaa ovia. Herra sanoo Suomelle: -
"Olen kutsunut Suomen kansan täyttymään pyhällä rakkaudella," -
"tulella ja puhtaudella."
"Suomesta lähtee apostoleja, joilla on apostolinen arvovalta," -
"koko maailmaan ja Israeliin."
"Suomella on ainutlaatuinen kutsu Israelin suhteen."
"Osoitatte Israelin kansalle, mitä on rakastaa toinen toista pyhästi."
"Tuotte kansalleni parantumista ja vapautumista," -
"jos olette kuuliaisia ja hylkäätte lapsellisuuden ja epäuskon."
"Kutsun teitä lapsenkaltaisuuteen."
"Eläkää riippuvaisina minusta. Ottakaa minulta vastaan."
Herra, kiitos tästä sanasta.
2. Kor. 11:3:ssa sanotaan, että Kristuksessa on yksinkertaisuutta.
Ennen uskoontuloa olin yritysjohtaja.
Siellä tavataan sanoa: "Pitäkää homma yksinkertaisena ja tyhmänä."
Herra haluaa sanoa: "Pitäkää asiat yksinkertaisina."
Fil. 4:6-7:ssä sanotaan: "Älkää olko mistään huolissanne," -
"vaan saattakaa pyyntönne Jumalan tietoon."
Luottakaa siihen, että Hän haluaa auttaa.
"Jumalan rauha varjelee sydämenne ja ajatuksenne Kristuksessa."
Jumala haluaa, että olemme täynnä Hänen rauhaansa.
Pietari kirjoitti: "Heittäkää huolenne ylleni."
Ef. 5:ssa puhutaan Jumalan pitämisestä esikuvana.
Ef. 6:ssa puhutaan hengellisestä asevarustuksesta.
Hepreassa sana, joka tarkoittaa kiveä Jeesuksen haudan edessä, -
on sama sana kuin "uskon kilpi".
Vihollinen ei pääse sen läpi, jos kuljemme lapsenomaisessa uskossa.
Jumala toimii hellyydessä, puhtaudessa ja rauhassa.
Älä ota vastaan hyökkäyksiä ja arvostelua.
Kun Jumala puhuu, Hän tekee sen rakkaudessa.
Fil. 2:3-6:ssa sanotaan: -
"Olkoon teilläkin sellainen mieli, joka Kristuksella Jeesuksella oli."
Se tarkoittaa Jumalan tahtoon taipumista.
Meidän on annettava itsemme eläviksi uhreiksi Jumalalle.
Vanhassa testamentissa Jumala antoi tarkat ohjeet -
Besalelille ja Oholiabille.
Raamatun ensimmäiset Hengellä täytetyt olivat käsityöläisiä.
He valmistivat ilmestysmajan ja myöhemmin temppelin, -
jonka Salomo rakennutti Jumalan ohjeiden mukaan.
Meidät on kutsuttu eläviksi uhreiksi Jumalan edessä.
Vanhan testamentin esikuvat ovat tätä päivää varten.
Vanhassa testamentissa on 50 ikuista käskyä, -
kuten 10 käskyä, pääsiäinen, viikkojuhla, lehtimajanjuhla -
ja heilutusuhri aamulla ja illalla.
Ensin uhrit toimitettiin alttarilla.
Meidän on annettava itsemme eläviksi uhreiksi.
Me puhdistaudumme Sanassa. Silloin piti peseytyä altaalla.
Papit menivät pyhäkköön.
Siellä oli näkyleipäpöytä. Se vastaa Jumalan Sanaa.
Pyhäkköä valaisi seitsenhaarainen lamppu.
Meidät on kutsuttu pyhäksi papistoksi.
Tehtävämme on huolehtia öljystä ja tulesta elämässämme, -
jotta olisimme valoina Herran puolesta.
Pyhäkössä oli myös suitsutusalttari.
Siinä ylistetään ja rukoillaan. Lopuksi mennään Kaikkeinpyhimpään.
Siellä on Herran arkki, armonistuin.
Siellä asuvat armo ja kirkkaus.
Uskossa voimme rohkeasti mennä Jumalan valtaistuimen eteen.
Jos haluaa kasvaa Jumalassa, -
tarvitaan rukousta, raamatunlukua ja elämistä Jumalan kirkkaudessa.
Täytyy oppia palvomaan Pyhän Hengen avulla.
Tarvitsemme hiljentymistä Jumalan edessä.
Rukousta tarvitaan sitä enemmän, mitä enemmän tehdään työtä.
Vietä aikaa Kaikkeinpyhimmässä.
Astu rohkeasti Jumalan eteen.
Tarvitsemme Jumalan Sanaa.
2. Tim. 2:1-26:ssa sanotaan: -
"Vahvistakoon Kristuksen Jeesuksen armo sinua!"
Paavali sanoo paljon muutakin.
Hepr. 3:1-2:ssa ja Hepr. 3:6:ssa puhutaan Kristuksesta, -
joka on ylipappi ja tunnustuksemme apostoli.
Kristus on Ylipappi. Hän on aivot ja pää. Me olemme ruumis.
Hän haluaa, että toimimme yhdessä Hänen kanssaan.
Hän haluaa sinun toimivan pappispalveluksessa.
Meidän ei ole pakko noudattaa Vanhaa testamenttia.
Meillä on pelastus Kristuksen kautta.
Jeesus sanoi, että se, joka puhuu VT:tä vastaan, on vähäisin.
Jeesus tahtoo, että täytämme lain Hengen kautta.
Meidän on hengellisesti täytettävä jokainen Vanhan testamentin laki.
Toivottavasti voimme jatkaa opetusta siitä joku toinen kerta.
Meillä on vapaus ja anteeksianto ristintyön kautta.
Jeesus haluaa, että elämme vapaina ja kuuliaisina Jumalalle.
1. Piet. 1:13, 2. Piet. 2:2-4, Kol. 4:6 ovat jakeita, -
joissa puhutaan armosta. Meidän täytyy kasvaa armossa.
On ihana puhua Jumalan valtakunnan auktoriteetista.
Avataan yhdessä Kol. 3:3-4.
"Ajatelkaa sitä mikä on ylhäällä, älkää sitä mikä on maan päällä."
"Tehän olette kuolleet."
Kasteessa vanha elämä haudataan.
"Elämänne on Kristuksen kanssa kätketty Jumalaan."
Monia ei ole kastettu, paitsi vauvana.
Ystäväni Markku Koivisto kertoi, kuinka enkeli ilmestyi ristiäisissä
Jumala arvostaa vanhempien uskoa.
1. Piet. 3:21:n mukaan kaste on vastaus siihen, -
että meillä on puhdas omatunto Jumalan suhteen.
Voimme tietää, että olemme hylänneet synnin.
Kysyin entiseltä arkkipiispalta Jukka Paarmalta, -
saanko rohkaista aikuisia hankkimaan varmuuden uskostaan.
Kysyin lupaa julistaa aikuiskastetta, -
jotta ihmiset voivat saada varmuuden uskostaan ja puhdistua.
Paarma antoi siunauksensa.
Herra ei tahdo, että riitelemme. Hän haluaa, että tottelemme Sanaa.
Kol. 3:4: "Kun Kristus, teidän elämänne, ilmestyy," -
"silloin tekin ilmestytte Hänen kanssaan kirkkaudessa."
Silloin saamme ylösnousemusruumiin.
Olen puhunut siitä paljon. Se on siunattu toivo.
Se ei ole vain syntien anteeksianto vaan myös voima tehdä Jumalan tahto
Jeesus sanoi Matt. 28:18-20:ssä: "Minulle on annettu kaikki valta."
"Menkää siis kaikkeen maahan ja julistakaa ilosanomaa."
Ilosanoma on syntien anteeksiantoa. Jumala haluaa antaa Henkensä.
Hän haluaa auttaa meitä ja muuttaa meidät Hänen lapsikseen.
Hän auttaa meitä tulemaan enemmän Kristuksen kaltaisiksi.
Niin pääsemme parhaimpaamme.
Jeesus sanoi Matt. 18:4:ssä ja Matt. 20:25-28:ssa: -
"Maan mahtavat pitävät kansoja valtansa alla."
"Niin ei saa olla keskuudessanne."
"Joka tahtoo joukossanne tulla suureksi, olkoon toisten palvelija"
Sellainen ihminen miettii, mitä Isä tahtoo tehdä tai sanoa toiselle.
Meidän ei pidä yrittää hallita muita ihmisiä, vaan palvella.
Jeesus vihasi nikolaiittojen oppeja ja tapoja.
"Nikolaiitta" tarkoittaa sanana maallikkojen hallintaa.
Se liittyy siihen, että hengelliset johtajat ottavat vallan itselleen.
He sanovat, että Jumalan luo pääsee vain heidän kauttaan.
Pastorien ei pidä hallita vaan palvella ihmisiä.
Jos joku yrittää hallita sinua, sano hänelle, ettei se ole oikein.
Pyydä häntä irrottamaan otteensa, jotta pääset vapauteen -
ja lähemmäs Jumalaa.
Jumala auttaa sinua.
Jos tuo ihminen ei anna periksi, ota yhteyttä minuun.
Mennään yhdessä tapaamaan pastoriasi.
Luuk. 11:2-13:ssa puhutaan sinnikkäästä rukouksesta.
Joh. 14:12-14, Jaak. 5:16, 1. Piet. 4:7
Niissä puhutaan rukouksen voimasta.
1. Joh. 2:13-18:ssa sanotaan, että meidät on kutsuttu -
tulemaan nuorukaisiksi, jotka ovat voittaneet pahan, -
ja sitten hengellisiksi isiksi ja äideiksi.
Ef. 4:11-16 ja Ap. t. 13:2:ssa puhutaan kutsusta, -
johon Jumala on meidät erottanut.
Katsojien joukossa on apostoleja, profeettoja, evankelistoja, -
opettajia ja paimenia.
Jumala, kiitos heistä.
Luuk. 17:16-30:ssa sanotaan, että Jumalalle kaikki on mahdollista.
Valmistaudutaan Herran tulemisen päivään, joka tulee pian.
Pysytään lujasti uskossa.
Isä, rukoilen veljien ja sisarten puolesta Jeesuksen nimessä.
Anna meidän olla läpinäkyviä ja aitoja.
Kuten sanot 1. Joh. 1:7-8:ssa, suo meidän vaeltaa valkeudessa -
ja keskinäisessä yhteydessä.
Jeesuksen veri puhdistaa meidät kaikesta synnistä.
Haluamme olla yhä enemmän Kristuksen kaltaisia. Siunausta!
Suomennos: Marianne Tenetz